 Ilé ẹjọ ju gómínà àná ní Kaduna, Ramalan Yero sátìmọlé Yero jẹ gómìnà ní ìpínlẹ Kaduna láàrin 2012 sí 2015 Ilé ẹjọ gíga ìjọba àpapọ kan ní ìpínlẹ Kaduna tí ju gómìnà nígbà kan rí satimọle títi ìgbẹjọ yoo fi pari. Àwọn mẹta ọhún ni mínísítà fún ọrọ ilẹ òkèérè nígbà kan rí, Nuhu Way, tó fi mọ ẹni tó ti fígbà kan jẹ akọwé fún ìjọba ìpínlẹ Kaduna, Hamza Ishaq, àti alága ẹgbẹ òṣèlú Peoples Democratic Party fún ìpínlẹ Kaduna nígbà kan, Abubakar Gaya Haruna. Yero tó jẹ gómìnà ní ìpínlẹ Kaduna láàrin 2012 sí 2015 ni àjọ EFCC fi ẹsùn lílú owó tó lé ní ẹẹdẹgbẹrin mílíọnù Naira, 700 Million Naira ní pónpó. Ṣáàjú àsìkò yí ni EFCC tí n wádìí gómínà ọhún fún ipa tó kó nínú níná àti pínpín owó náà tó jẹ owó ìpolongo fún ẹgbẹ òṣèlú PDP lásìkò tí ìdìbò gbogboogbo ọdún 2015 kù díẹ. Ẹsun ṣiṣe owọ ilu kumọkumọ ni wọn fi kan Yero Adájọ àgbà ní ilé ẹjọ náà, Onídàjọ Mohammed Shuaibu, ní kí àwọn olùjẹjọ náà wà ní atimọle títí di ọjọ kẹfà, oṣù Kẹfà. Èyí wáyé lọjọ keji tí ilé ẹjọ jú gómìnà àná fún ìpínlẹ Taraba, Jolly Nyame sí ẹwọn ọdún mẹrìnlá, fún ipa tó kó nínú bí N1.64billion ṣe di àwátì lásìkò tó fi jẹ gómìnà láàrin ọdún 1999 sí 2007. Àwọn iròyin tì ẹ leè ní ìfẹ síí: Abimbọla Kazeem: Hábà! Ṣé ìwọ ti sáré pé ọmọ ọdún 40 ni? : Ramalan Yero àti àwọn mẹta míì ni adájọ pàṣẹ kí wọn fi sẹwọn nítorí ẹsùn tí àjọ tó ń gbógun ti ìwà ìbàjẹ, EFCC, fi kàn wọn. 